*VEGA og Smash!Bang!Pow! præsenterer:* **Wild Nothing fyrer på alle indiepop-synapser***Den 1. marts folder Wild Nothing sit nye album, Indigo, ud i Lille VEGA i et perfektionistisk univers fyldt med menneskelighed og teknologi.*

Jack Tatums indiepop-projekt Wild Nothing rækker med sit fjerde udspil, Indigo, både tilbage og fremad. Det er en tilbagevenden til hans friske og transcenderende stil på debutalbummet *Gemini*. Og samtidigt en kulmination af erfaringen fra de to mellemliggende albums *Nocturne* og *Life of Pause*. På *Indigo* er Tatum i sit mest effektive og selvsikre hjørne, og det har resulteret i et kunstnerisk mix af hi-fi-menneskelighed og teknologi, der strømmer ud i alle kredsløb og synapser.

Hver en node, lyd og åndedrag på en Wild Nothing udgivelser er bevidste. Tatum har for vane at teste hver eneste mulighed i stræben efter perfektion. Han ville gerne have, at *Indigo* lød som et klassisk studiealbum og passede ind i et større, musikalsk narrative omkring de artister han selv beundrer.

 “*The records that have influenced the actual sound of Indigo are by Roxy Music, Kate Bush, and Fleetwood Mac; Roxy Music’s Avalon is one of my favourite records ever. I think about how my music will age. Ideas of ‘timeless’ are going to be different - so if Indigo is not timeless then it’s at least ‘out of time’*.”

Sammen med producer Jorge Elbrecht (Ariel Pink, Gang Gang Dance, Japanese Breakfast) byggede han videre på studieindspilningerne med detaljer fra sine mange demoer.

**Fakta om koncerten:**
Wild Nothing (US)
Fredag d. 1. marts kl. 21.00
Lille VEGA, Enghavevej 40, 1674 København V
Billetpris: 180 kr. + gebyr
Billetsalget starter onsdag d. 12. september kl. 11.00 via vega.dk og Ticketmaster